# Valsts kultūrkapitāla fonda mērķprogrammas

# “Latviešu vēsturisko zemju attīstības programma”

# projektu konkursā atbalstītās

# Latgales kultūras programmas 2023

**projektu konkursa**

# NOLIKUMS

1. **Vispārējie jautājumi.**
	1. Projektu konkursa organizētājs - Latgales reģiona attīstības aģentūra (turpmāk - LRAA).
	2. Valsts kultūrkapitāla fonda (turpmāk - VKKF) mērķprogrammas „Latviešu vēsturisko zemju attīstības programma” projektu konkursā atbalstītā Latgales kultūras programma 2023 ir LRAA izstrādāts un īstenots reģionāls kultūras projektu konkurss (turpmāk – projektu konkurss), kas tiek finansēts no VKKF līdzekļiem.
	3. Projektu konkursu izsludina LRAA.
	4. Projektu konkursa nolikumu izstrādā LRAA, to apstiprina VKKF padome.
	5. Projektu konkursa mērķi ir veicināt kvalitatīva un daudzveidīga kultūras piedāvājuma pieejamību sabiedrībai un jaunradi Latgalē un veicināt Latgales kultūras daudzveidības saglabāšanu un attīstību.
	6. Šī mērķa realizēšanai tiek finansēti projekti, kas paredz:
		1. kvalitatīvas mākslas un kultūras pieejamības nodrošināšanu Latgalē;
		2. Latgales kultūras daudzveidības izzināšanu, saglabāšanu un attīstību;
		3. ar Latgali saistītu jaunradi;
		4. tradicionālo zināšanu un amatu prasmju saglabāšanu, praktizēšanu, dokumentēšanu, izpēti, popularizēšanu, un pārnesi, kā arī to integrāciju tūrisma aktivitātēs;
		5. bērnu un jauniešu iesaisti kultūras projektu aktivitātēs un radošajos procesos;
		6. kultūras darbinieku, amatnieku kapacitātes celšanu (semināri, pieredzes apmaiņa, apmācības, u.c.).
		7. Latgales, tās kultūrtelpu un novadu savdabību atainojošu un popularizējošu pasākumu nodrošināšanu;
		8. ar latviešu valodas paveidu, tostarp latgaliešu rakstu valodas, praktizēšanu un popularizēšanu saistītu iniciatīvu un projektu realizāciju;
		9. ilggadēju kultūras periodikas izdevumu izdošanu latgaliešu rakstu valodā.
2. **Projektu konkurss, pieteicēji, ierobežojumi projektu iesniegšanai.**

2.1. Lai sasniegtu Latgales kultūras programmas mērķi, LRAA organizē Latgales kultūras programmas projektu konkursu. Projektu iesniegšanas periods ir no 11.04.2023. līdz 28.04.2023.

2.2. Latgales kultūras programmas projektu konkursā var piedalīties juridiskas personas, t.sk., valsts iestādes. Projekta pieteikumu var iesniegt tikai patstāvīgas struktūrvienības, ar tiesībām noslēgt līgumus.

2.3. Latgales kultūras programmas projektu konkursā atbalstu var saņemt tikai tādi kultūras projekti, kurus plānots īstenot laika posmā no 2023. gada 26. maija līdz 2023. gada 15. decembrim ieskaitot, bez pagarināšanas iespējām. Projektu realizācijas termiņš nedrīkst pārsniegt projektu īstenošanas gala termiņu - 2023. gada 15. decembri. Atskaites par īstenoto projektu LRAA jāiesniedz ne vēlāk, kā līdz 2023. gada 22. decembrim.

1. **Projektu pieteikumu iesniegšana.**

3.1. Latgales kultūras programmas projektu konkurss tiek izsludināts reģionālajā laikrakstā „Latgales Laiks” un LRAA mājas lapā [www.visitlatgale.com](http://www.visitlatgale.com).

3.2. Latgales kultūras programmas projektu konkursa nolikums un pieteikuma veidlapa pieejami LRAA mājas lapā http://www.visitlatgale.com. Skaidrojumus par konkursu un nolikumu sniedz pa tālruni 654 20257.

3.3. Projekta pieteikumu var iesniegt elektroniski parakstītu ar drošu elektronisko parakstu un laika zīmogu vai papīra formā, sūtot pa pastu:

3.3.1. projektu pieteikumi papīra formā jānosūta pa pastu (ar noteikumu, ka pasta zīmogs ir ne vēlāk kā 28.04.2023.) uz adresi - Latgales reģiona attīstības aģentūra, Saules iela 15, Daugavpils, LV-5401;

3.3.2. ja projekta pieteikums tiek iesniegts elektroniska dokumenta formā (parakstīts ar drošu elektronisko parakstu un apliecināts ar laika zīmogu), tas jānosūta LRAA uz e-pasta adresi kultura@latgale.lv, ņemot vērā, ka projekts jāsaņem konkursa noteiktajā termiņā - līdz 2023. gada 28. aprīlim, plkst. 23:59. E-pastā obligāti jānorāda mērķprogrammas nosaukums, iesniedzējs un projekta nosaukums.

3.4. Projekta pieteikums konkursam noteiktajos termiņos jānosūta arī elektroniski (PDF formātā vienā failā, kas identisks iesniegtajam pieteikumam papīra vai elektroniska dokumenta formātā) uz kultura@latgale.lv, e-pastā obligāti norādot mērķprogrammas nosaukumu, iesniedzēju un projekta nosaukumu.

1. **Projekta pieteikuma noformējums.**

Projektu pieteikumi (pieteikuma veidlapa 1. pielikumā) iesniedzami vienā eksemplārā, latviešu vai latgaliešu valodā; papīra formā projekta pieteikums jānoformē uz A4 formāta lapām, nebrošēti un nelaminēti, neievietoti atsevišķos plastikāta vāciņos, rakstīti ar datoru. Visiem dokumentiem, kas nav latviešu vai latgaliešu valodā, obligāti jāpievieno tulkojums (var būt bez notariālā apliecinājuma).

1. **Projekta pieteikumā jāietver:**
	1. projekta veidlapa (1. pielikums);
	2. projekta nosaukums un projekta pieteicēja organizācijas vispārēji dati;
	3. projekta īstenošanas termiņi;
	4. pieprasītais finansējums, projekta vadītāja vārds, uzvārds, tālrunis, e-pasta adrese;
	5. projekta apraksts, kur izklāsta:
		1. projekta nepieciešamības pamatojumu, projekta paredzamo ieguldījumu vēsturiskās zemes kultūras daudzveidības saglabāšanā un attīstībā un kvalitatīvas un daudzveidīgas mākslas un kultūras pieejamības paplašināšanā;
		2. projekta mērķus un uzdevumus, papildus atzīmējot projekta atbilstību projektu konkursa mērķim:

□ Kvalitatīvas un daudzveidīgas kultūras pieejamība latviešu vēsturiskajās zemēs;

 □ Latgales savdabības izzināšana, saglabāšana un popularizēšana.

* + 1. projekta realizēšanas laiku, vietu, mērķauditoriju;
		2. projekta īstenošanas plānu, darbības programmu;
		3. projekta paredzamos kvalitatīvos un kvantitatīvos rezultātus;
		4. projektā plānotos publicitātes pasākumus;
	1. projekta kopējā tāme (sastādīta euro, atbilstoši LR nodokļu likumdošanai), tās pamatojums un iespējamie ieņēmumi, projekta realizācijai esošie finanšu un materiālie resursi, kā arī informācija par nepieciešamo un par piesaistīto līdzfinansējumu un tā apmēru. Tāmē atsevišķi jānorāda konkursā prasītais finansējums un tā pozīcijas;
	2. informācija par projekta īstenotājiem, projektā iesaistīto personu CV, ietverot projekta pieteicēja organizācijas aprakstu, projekta vadītāja CV (autobiogrāfija), kas sniedz informāciju par projekta realizētāju zināšanām, darba pieredzi un profesionālajām iemaņām;
	3. pielikumi, papildus materiāli pēc projekta iesniedzēja ieskatiem:
		1. manuskripts vai tā daļa, eksemplāru skaits, tipogrāfijas tāme, ja tiek plānots izdot grāmatu;
		2. informācija par iespieddarbu izlietojumu, ja projekta laikā tiek iespiestas grāmatas, bukleti, izgatavoti mūzikas diski, utt., ja tie tiks tirgoti, uzrādīt prognozētos ieņēmumus;
		3. nodomu protokoli par telpu īri ar izīrētāju, iesniedzot ar izstāžu, koncertu un citu pasākumu organizēšanu saistītus projekta pieteikumus;
		4. tirgus izpētes rezultāti, ja projektā tiek plānots slēgt pakalpojumu līgumus;
		5. ja projektu konkursam pieteiktais projekts ir kāda liela projekta daļa un visa projekta realizācija paredzēta vairāku gadu garumā, atsevišķi jānorāda, cik ilgā periodā plānota visa projekta īstenošana, kāds projekta posms tiek iesniegts konkrētajā projektā un jāuzrāda arī kopējā - visa lielā projekta laika grafiks un tāme, sadalīta, pa realizācijas posmiem; piešķirtā finansējuma summu trīs gadu periodā vienam projektam nevar pārsniegt divdesmit tūkstošus euro;
	4. projekta pieteikumu, norādot programmu, kurā vēl projekta pieteikums ir iesniegts (ja attiecināms), paraksta projekta iesniedzēja organizācijas vadītājs.
1. **Projektu konkursā nepieņem izskatīšanai un projektu konkursa ietvaros neatbalsta:**

6.1. celtniecības vai remontdarbu projektus;

6.2. projektus, kas paredz tikai administratīvā personāla darba algas un administratīvo izdevumu apmaksu;

6.3. projektus, kas ir saistīti ar politisko partiju aktivitātēm;

6.4. projekta izdevumu pozīcijas, kurās ietvertas prēmijas, ziedi un dāvanu apmaksa;

6.5. projektus, kuru pamatmērķis ir gūt peļņu;

6.6. projektus, kas saskaņā ar VKKF konkursu nolikumiem ir apstiprināti finansējuma saņemšanai un nevar pretendēt uz VKKF finansējumu citā programmā.

1. **Projekta pieteikuma vērtēšanas administratīvie kritēriji:**
	1. iesniedzamajiem projektu pieteikumiem tiek noteikti šādi administratīvie kritēriji:
		1. projekta pieteikums ir iesniegts noteiktajā termiņā;
		2. projekts nav realizēts līdz projektu konkursa noslēgumam;
		3. projekta pieteicējs ir savlaicīgi nokārtojis līdzšinējās saistības ar LRAA un VKKF;
		4. projekta pieteikuma saturs atbilst šī nolikuma 5. punktā noteiktajām prasībām;
		5. projekta pieteikuma kopējā tāme ir aritmētiski pareiza.
	2. projektu pieteikumi, kas neatbilst kādam no administratīvajiem kritērijiem, netiek izvērtēti un atbalstīti.
2. **Projektu vērtēšanas kvalitatīvie kritēriji.**
	1. Iesniedzamajiem projektiem, kas atbilst administratīvajiem kritērijiem ir noteikti šādi kvalitatīvie vērtēšanas kritēriji:
		1. projekta kvalitāte:
			1. pārliecinoša projekta ideja, tās atbilstība projektu konkursa mērķim un nozīmīgums, salīdzinot ar citiem projektu konkursam iesniegtajiem projektiem;
			2. projekta paredzamo rezultātu ilgtspēja un pieejamība;
			3. projekta pieteicēja un projektā iesaistīto personu līdzšinējā darbības pieredze un kompetence;
		2. projekta pieteikuma kvalitāte:
			1. projekta apraksts ir skaidri saprotams un liecina par kvalitatīvu iecerētā realizāciju (ir skaidri formulēta ideja un strukturēti izklāstīta realizācijas gaita);
			2. projekta pieteikuma tāme ir precīza un pamatota (balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē; tāme atbilst projekta mērķos un uzdevumos paredzētā veikšanai), līdzfinansējuma nepieciešamības gadījumā - ir skaidrs līdzfinansējuma piesaistes plāns).
3. **Projektu pieteikumu izskatīšanas kārtība.**
	1. Projektu pieteikumus, kuri atbilst šī nolikuma prasībām, saskaņā ar projektu kvalitatīvajiem kritērijiem vērtē ekspertu komisija (turpmāk - komisija). Komisiju veido trīs LRAA izvirzīti pārstāvji, kuriem ir speciālas zināšanas vai darba iemaņas kultūras nozarē, divi VKKF deleģēti pārstāvji un viens Latviešu vēsturisko zemju attīstības padomes sekretariāta (Latvijas Nacionālā kultūras centra) deleģēts pārstāvis. Komisijas sastāvu apstiprina VKKF padome.
	2. Vienu un to pašu LRAA izvirzīto pārstāvi un VKKF deleģēto pārstāvi komisijas sastāvā var iekļaut ne vairāk kā divas reizes pēc kārtas.
	3. Komisija ir lemttiesīga, ja sēdē piedalās ne mazāk kā četri tās locekļi. Komisijas priekšsēdētāju ievēl ar vienkāršu balsu vairākumu no tās locekļu vidus. Komisija pieņem lēmumus atklāti balsojot ar vienkāršu balsu vairākumu. Ja balsis sadalās līdzīgi, izšķirošs ir ekspertu komisijas priekšsēdētāja balsojums.
	4. Komisija izvērtē katru iesniegto projekta pieteikumu un pēc pieteikumu izvērtēšanas sagatavo un iesniedz VKKF padomei rekomendējošu projektu pieteikumu sarakstu finansējuma piešķiršanai. Komisija var sagatavot un iesniegt rezerves sarakstu gadījumiem, ja kāda apstiprināta projekta pieteikuma pieteicējs atsakās realizēt projektu.
	5. Ja projekta pieteikumu ir iesniegusi juridiska persona, kuras štata vai ārštata darbinieks ir komisijas loceklis, viņš nepiedalās diskusijā un lēmuma pieņemšanā par šo projektu.
	6. Ekspertu komisija var pieaicināt sēdēs piedalīties nozaru speciālistus un ekspertus bez balsojuma tiesībām.
4. **Projekta pieteicēja tiesības un pienākumi.**

10.1. Projekta pieteicējs, pirms projektu iesniegšanas termiņa beigām, var veikt izmaiņas iesniegtajā projektā, papildināt iesniegto projektu vai saņemt to atpakaļ.

10.2. Pēc LRAA darbinieku pieprasījuma, kultūras programmas atbalstu saņēmušajam Projektu pieteicējam ir pienākums sniegt visu, ar projekta realizāciju saistīto informāciju, lai LRAA varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.

10.3. Persona, kura iesniedz projektu finanšu līdzekļu saņemšanai, piekrīt visiem projektu konkursa noteikumiem un ir atbildīga par projektā un tā pielikumos norādīto ziņu patiesumu.

1. **Konkursa rezultāti.**

11.1. Atbildi par konkursa rezultātiem, LRAA divu nedēļu laikā pēc VKKF padomes lēmuma, nosūta projekta pieteicējam elektroniski, uz projekta pieteikumā norādīto e-pasta adresi. Atbalstīto projektu saraksti tiek paziņoti arī LRAA mājas lapā [www.visitlatgale.com](http://www.visitlatgale.com)

11.2. Projektu īstenošana tiek uzsākta pēc finansēšanas līguma noslēgšanas ar LRAA.

11.3. Noraidīto un nefinansēto projektu dokumentāciju LRAA uzglabā vienu gadu, pēc konkursa termiņa beigām. Pēc tam LRAA neizņemto projektu dokumentāciju iznīcina.

11.4. Iesniegtos projekta pieteikumus, finansēto projektu dokumentāciju LRAA uzglabā piecus gadus pēc konkursa termiņa beigām, tad iznīcina.

1. **Līguma slēgšanas un atskaitīšanās kārtība.**

12.1. LRAA sagatavo un slēdz līgumu ar projekta iesniedzēju, par projekta realizāciju un piešķirtā finansējuma izlietošanu. Līgums jānoslēdz LRAA noteiktajos termiņos. Par iespējamo līguma slēgšanas laiku, LRAA projekta realizētājam paziņo elektroniskā vēstulē par konkursa rezultātiem.

12.2. Finansējuma saņēmējs nekavējoties informē LRAA, ja rodas apstākļi, kuru dēļ nav iespējams īstenot projektu.

12.3. Finansējuma saņēmējs atskaitās LRAA par finansējuma izlietojumu, līgumā noteiktajā termiņā un kārtībā. Finansējuma neizlietošanas vai nepamatota izlietojuma gadījumā, tas jāatgriež LRAA norādītajā kontā un laikā.